Theme to Play – บล.คิงส์ฟอร์ด
Theme to Play - บล.คิงส์ฟอร์ด ประจำวันที่ 9 ธ.ค. 62
Theme to Play - บล.คิงส์ฟอร์ด
9 ธ.ค. 2562

ERW (ซื้อ / ราคาเป้าหมาย 7.00 บาท) คาดกำไรไตรมาส 4/62 จะฟื้นตัวต่อเนื่องจากนักท่องเที่ยวจีนที่กลับมาขยายตัวและการเข้าสู่ช่วง High Season นอกจากนี้ JW Marriott ได้กลับมาเปิดให้บริการอย่างเต็ม 100% หลังจาก renovate เสร็จเป็นที่เรียบร้อย รวมถึงโรงแรมที่เปิดใหม่ทั้งในไทยและฟิลิปปินส์จะช่วยหนุนรายได้ให้เติบโตต่อเนื่อง ทั้งนี้ในไตรมาส 4/62 จะมีการเปิด Hop Inn ในไทยอีก 3 สาขา ได้แก่ สาขารังสิต หาดใหญ่ และนครปฐม สำหรับกำไรสุทธิปี 62 คาดไว้ที่ 480 ล้านบาท -10% จากปีก่อน ส่วนกำไรสุทธิปี 63 ที่ 676 ล้านบาท +40% จากปีก่อน กลับมาเติบโตอย่างโดดเด่นจากฐานที่ต่ำ
BTS (ซื้อ / ราคาเป้าหมาย 15.00 บาท) จำนวนผู้โดยสารที่มาใช้งานสถานี 5 แยกลาดพร้าวดีกว่าที่คาด เดิมทางบริษัทคาดว่าจะมีผู้โดยสารเพิ่มขึ้นประมาณ 3-4 หมื่นเที่ยว/วัน แต่หลังจากเปิดใช้จริงจำนวนผู้โดยสาร/วันอยู่ที่ระดับ 4-5 หมื่น เที่ยว/วัน ซึ่งก็จะหนุนรายได้ค่าโดยสารให้เพิ่มขึ้น นอกจากนั้นการเปิดให้บริการเพิ่มอีก 4 สถานี พหลโยธิน24, รัชโยธิน, เสนานิคม, และมหาวิทลัยเกษตรศาสตร์ก็จะช่วยให้รายได้ O&amp;M เพิ่มขึ้นด้วย ด้านความคืบหน้ากรณีการต่อสัมปทานของ BTS สายสีเขียวตัวร่างสัญญาได้รับการตรวจสอบจากอัยการสูงสุดแล้ว เหลือเพียงนำเข้า ครม. เพื่อรอการอนุมัติต่อไป สำหรับคาดกำไรสุทธิปี 62/63 และ 63/64 เราประเมินที่ 3.7 พันล้านบาท และ 4 พันล้านบาท +31% จากปีก่อน และ 8% จากปีก่อน